
	Plānošanas dokumenta projekts
Latvijas Atveseļošanas un noturības mehānisma plāna papildinājums
	Iebildums
Plānošanas dokumenta projektā minētās investīcijas “2.2.1.1.i. Atbalsts Digitālo inovāciju centru un reģionālo kontaktpunktu izveidei” esošajiem grozījumiem papildus veikt izmaiņas arī sasniedzamo rādītāju apjomā: sākotnēji apstiprinātajā dokumentā tiek paredzēts 2024 Q2: 3500 un 2026 Q2: 7000.  
Lūdzu rādītājus samazināt uz šādiem:
2024 Q2:1750  un 2026 Q2:3500

Argumenti:
Plānošanas dokumentā noteiktie rezultatīvie rādītāji tika iesniegti un apstiprināti pirms Covid 19 pandēmijas, kuras rezultātā Latvijā būtiski samazinājās veiktās uzņēmējdarbības apjomi. Daudzi uzņēmumi ir bankrotējuši vai tikai tagad atgūstas pēc būtiskiem zaudējumiem. Līdz ar to šobrīd daudziem uzņēmējiem ir būtiska tā pamatdarbības un sniedzamo pakalpojumu sniegšanas atjaunošana.
Kā norādīts plānošanas dokumenta grozījumu pamatojumā, tad arī EDIC darbu būtiski ir ietekmējusi inflācija, cenu kāpums u.tml., kur sākotnēji sniegtais izcenojums ir būtiski mainījies un vairs neatbilst tirgus situācijai. Tāpat EDIC pusē šobrīd ir jāveic milzīgs administratīvais darbs, kas paredz gala labuma guvēja vairākkārtēju pārbaudi vairākos reģistros, dažādu protokolu un līgumu izstrādi, DNSH pārbaudi u.c., kas paņemt milzīgu laika un darbinieku resursu, kas sākotnēji nebija plānots. Tāpat Eiropas Komisija neparedz Digitālā brieduma testa tiešsaistes versiju klientam, bet EDIC darbiniekam katra atsevišķa testa ievadi Eiropas Komisijas izstrādātā platformā.
Provizoriski aprēķinot digitalizācijas projektu skaitu visās digitālās transformācijas programmās: 2.2.1.2.i. investīcijas "Atbalsts procesu digitalizācijai komercdarbībā", 2.2.1.4.i. investīcijas "Finanšu instrumenti komersantu digitālās transformācijas veicināšanai - 2.2.1.3.i. Atbalsts jaunu produktu un pakalpojumu ieviešanai uzņēmējdarbībā, 2.3.1.2.i. investīcijas “Uzņēmumu digitālo prasmju attīstība” – tiek secināts, ka kopējo iespējamo projektu kopsumma varētu svārstīties ap 3000 projektu, kas neparedz sasniegt ANM plānā noteikto mērķu izpildi (turklāt šobrīd normatīvie akti neaizliedz vienam gala labuma guvējam īstenot vairākus projektus tās pašas investīcijas ietvaros).  Tāpat norādām, ka 2.2.1.3.i. Atbalsts jaunu produktu un pakalpojumu ieviešanai uzņēmējdarbībā, 2.3.1.2.i. investīcijas “Uzņēmumu digitālo prasmju attīstība” nav apstiprināts Ministru kabinetā, līdz ar to nav paredzams, kad šīs investīcijas vispār būs pieejamas.
Programmas 2.2.1.1.i.  investīcijas "Atbalsts Digitālo inovāciju centru un reģionālo kontaktpunktu izveidei" aizkavēšanās par vienu gadu liedz iespēju sasniegt kvantitatīvos rādītājus tādā apmērā, kādi tie ir noteikti Ministru kabineta noteikumos un ANM plānā. Īpaši nodrošinot pirmo starprezultātu, kas ir 2024. gada 30.jūnijs – atbalstīto uzņēmumu skaits – 3500.

